શ્રુતિ તેની સફળતાનો યશ વાલીઓ અને શિક્ષકોને આપતા જણાવે છે, “મારા પેરેન્ટ્સે મને ખૂબ સપોર્ટ આપ્યો છે, મારા શિક્ષકોએ મારી ડિસેબિલિટીને ક્યારેય સફળતાના માર્ગમાં કાંટો બનવા નથી દીધી.” તે એમ પણ જણાવે છે કે તેણે જ્યારે વસ્ત્રાપુર લેક પાસે ડિસેબિલિટી ધરાવતા બાળકો માટેના ફિઝિયોથેરાપી સેન્ટર પર કામ કરવાનુ શરૂ કર્યુ ત્યારે કેટલાંય બાળકોના માતા-પિતા નવાઈ પામી ગયા હતા. તે જણાવે છે, “કેટલાકે તો મને તેમના બાળકોને અડવાની પણ ના પાડી દીધી પણ મારી આવડત જોઈને તે પણ માની ગયા.”